
Ovako prezentiranu istinu o svijetu, zaista nećete čuti nigdje drugdje! 


Jedan od jačih (ako ne i najjači) hrvatskih, katoličkih intelektualaca, akademik s tri 
fakulteta, objavljenih preko tisuću članaka i preko 10 knjiga, Emil Čić dao nam je do 
sada najopširniji intervju u kojemu je fantastično opisao stvarno stanje svijeta u 
kojemu se nalazimo! Pomalo proročki, ali vrlo stvaran razgovor tražili smo od 
akademika Čića nakon što je nedavno izdao knjigu na kojoj je radio 8 godina a koja 
je zapravo nevjerojatna. Knjiga se zove “Uspon i pad Zapada' i zapravo, to je djelo 
jedno od vrijednijih na europskoj “filozofsko-povijesno-književnoj' sceni, jer unutar 
knjige je sazdano svo znanje koje nam je potrebno da bi razumjeli povijest, 
sadašnjost i budućnost hrvatskog naroda i Europe! 


Kroz razgovor s gospodinom Čićom saznajete ono što nećete saznati nigdje drugdje, a to 


je brutalna istina o odlučnim vremenima u kojima se nalazimo, te o svemu što moramo 
učiniti da bi kao narod preživjeli budućnost! 


Vaša najnovija knjiga “USPON I PAD ZAPADA" koja je izašla prije mjesec dana, 
daje, kako to sami u predgovoru kažete, katoličku paradigmu stvarnosti u ovim 
odlučnim vremenima, a koja se ne može shvatiti bez filozofije povijesti, tj. višeg 
metafizičkog uvida. Objasnite nam za početak zašto su ovo odlučna vremena i 
zašto nam samo kristocentrična filozofija povijesti može dati odgovore na uzroke 
nevolje sadašnjeg trenutka zapadne civilizacije, ali i o njenoj budućnosti? 


Ovo su odlučna vremena iz mnogo razloga: masovni otpad od katoličke vjere odredio je 
sudbinu mnogih naroda u sadašnjosti, odredit će i njihovu skoru budućnost. Naime, 
duhovni pad bivših kršćana skida s njih i Božju duhovnu zaštitu, ovo pak ima utjecaj na 
cvjetanje idejnih, ekonomskih i političkih posljedica u Europi i cijelom svijetu. Već smo na 
mnogim portalima u Domovini i svijetu mogli pročitati kako Sjedinjene Države Amerike u 
svijetu vode multidimenzionalni Treći svjetski rat i da se ostvaruje Novi svjetski poredak, 


1/7 


koji se ne temelji na kršćanstvu i Kristu, već na nekakvoj sintezi svih religija. O tome su 
napisane i stotine, ako ne i tisuće znanstveno argumentiranih knjiga. To znači da će se 
stupanj razaranja kršćanske kulture i civilizacije pojačati i da će krajnji ishod biti 
termonuklearni rat, kao krajnja posljedica porasta zloduha u povijesti i kao kazna za 
grijehe svijeta. 


Krist je središte i temelj katoličke povijesti filozofije, oko Njega se sve kreće, svojom 
pojavom u povijesti, On je pokretač promjena u povijesti, koje bi bile nezamislive da Krist 
nije bio uosobljeni Bog. Tko je danas sposoban osnovati bilo koji pokret koji bi pozitivno 
mijenjao svijet? Koja je religija prije i nakon kršćanstva pozitivno mijenjala svijet? Niti 
jedna. A Krist je pokrenuo Bliski Istok i Europu, a potom i ostale kontinente, iako svi nisu 
pokršteni. Koja je civilizacija toliko procvjetala kao što je to slučaj s europskom 
civilizacijom, koja to zahvaljuje temeljima katoličke vjere? Europljani danas nemaju pojma 
o tome da su njihovi korijeni kulturnog i tehničkog razvoja prvenstveno kršćanski, a ne 
grčko-rimski, iako i te civilizacije nisu bile bez određenih filozofsko-političkih utjecaja. 
Europljani su dospjeli do stanja duhovne i mentalne zaostalosti i zato nisu sposobni 
doprijeti do dubine povezanosti Krista i razvoja vlastite kulture i civilizacije, pa i vlastite 
vjerske sudbine. Ovo su odlučne godine zbog toga što će se u kratkom vremenu dogoditi 
dramatične promjene sloma državnih ekonomija, proširenje ratova, a visoko je vjerojatan i 
nuklearni rat. Uzroke svemu tome objašnjava moja knjiga: od pokrštenja do otpadništva 
Zapada. 


Vaša knjiga je jako slojevita, plod je promišljanja i znanstvenog truda kroz više od 
osam godina, trud oko istine iziskuje pravo herojstvo, borbu sa stereotipima 
demokracije koja može biti jako opasna. Kakva je današnja sudbina katoličkog 
intelektualca? 


Mi živimo u vremenu mafijaških klanova stranaka na vlasti, što je vaš tiskani “ZDnevno" 
od 17. srpnja izvrsno dokazao u intervjuima i komentarima. Dakle, demokracija u kojoj 
živimo vlast je najgoreg modela prijetvornog ološa, ohlokracije (vlast najgorih), kako je 
rekao filozof Berdjajev, koji na raspolaganju imaju ostatke UDBA-e, koja je i prije bila 
kriminalna organizacija, a sada je samo dobila prenamjenu s drugačijim zadatcima. Mi 
živimo u postkršćanskom društvu u kojem su komunisti u Hrvatskoj poprilično razorili 
svetu Katoličku Crkvu, pobivši prethodno oko 600 — 800 svećenika, nakon čega su 
vrbovali agente u toj istoj Crkvi, stvarajući svećenička “udruženja" protiv kojih se borio Sv. 
Stepinac, dok je u isto vrijeme masonerija u svoje redove uvlačila slojeve svećenstva: 
pogledajte samo koliko ih legalno ima u “Družbi braće hrvatskog zmaja", koju je analitički 
do kosti ogolio autor članaka na Croative.net od 20. srpnja. U uvjetima masoniziranog 
antikatoličkog duhovnog ustroja katolički intelektualac koji brani i zastupa izvorna načela 
katoličke doktrine nigdje nije priman bez izvjesne rezerve: svi se pretvaraju i glumataju da 
su dobri katolici, filozof govori istinu, a za istinu se nitko ne želi boriti. Katolički duhovni i 
državni ustroj je teokracija, a Crkva se više ne bori za svoj ideal teokracije: spojiti Božje i 
državno postalo je neprovedivo, jer u svijetu zla katolištvo se bori za goli opstanak. 

Što se tiče materijalne strane, katolički intelektualac je guran na dno egzistencije, jer 
masonska vlast ne stimulira kreativnost, već gleda kako da uguši svaku slobodnu misao, 
slobodnog intelektualca, da bi narodne mase mogla pretvoriti u roblje i zadržati ih u 
statusu roblja, bez izvorne narodne inteligencije, koja predstavlja narod. U sustavu ovrha, 
koji je izvrsno koncipiran način uništenja cijele privrede, svakog pojedinca i cijelog 
hrvatskog naroda, savršeno se provodi samovolja, pa se čak krše propisi i zakoni: i mene 
su dohvatili zloporabom zakona o ovrhama i upravo su mi blokirali sve prihode s ciljem 
egzistencijalnog uništenja (kao što rade i svem narodu). S tom razlikom da protuhrvatsko 
zakonodavstvo i vlast ima ljude koji strogo prate sve one koji razumiju što se događa u 
politici, pa im specijalno nastoje otrovati život svim vrstama šteta. U mom slučaju 
zloupotrijebili su zakon o ovrsi na prihode na nekoliko načina: prvo na taj način da su 
izvukli stari dug, koji je bio plaćen i pretvorili su ga u novi dug koji treba platiti. Naime, 
kada sam prije kojih četiri godine platio porez, na vratu mi je bio dug pred ovrhu od oko 
36,000,00 kuna, koji sam platio. Taj dug bio bi po njima drugi dug po redu uz prethodni, 
jer kada sam poreznog činovnika pitao dugujem li još nešto, odgovorio je da je sve 
riješeno. A onda su me nakon tri i pol godine iznova počeli progoniti, sa navodnim prvim 
dugom i kada sam se žalio na zastaru duga donijeli su zbrkanu odluku u kojoj po 
konačnoj formulaciji ništa nisam dužan, a onda (u istom dokumentu) i dodatnu formulaciju 
da sam dužan. Takvo zbrkano rješenje o ovrsi nužno predstavlja oslobođenje od bilo 
kakvog duga i odvjetnici su mi potvrdili da je to tako, no kako se kod nas ne poštuju 
nikakvi zakoni, žalba nije uvažena, a kako sam ja vlasti svojim nastupima jako “omilio", 
jasno je da su kontrolori mojih javnih nastupa tražili načina kako da me oštete i odlučili su 
to učiniti putem financijskog progona. 


Jasno je da moj status u ideološki jasno profiliranom antikristovom državnom uređenju, 
nakon svih mojih pisanja, ne može biti sjajan i da ja kao kršćanin i svjesni hrvatski 
intelektualac moram prihvatiti maltretiranja i najniži status u društvu, jer to je uostalom 
uvijek bila sudbina katolika. 


Vi ste, uz ostalo, muzikolog po profesiji. U knjizi se spominje i demonska snaga 
glazbe. U staroj Grčkoj su navodno postojali tonaliteti koji se nisu smjeli 
upotrebljavati, jer kvare mladež. Kolika je moć manipulacije preko glazbe, ali i 
umjetnosti općenito? 


Temelj grčke filozofije počinje s Pitagorom i njegovim mjerenjem glazbenih žica: u grčkim 
gimnazijama pitomci su po završetku bili nazivani “musicos", obrazovani u duhu božice 
Muze. Svaka grčka pokrajina imala je svoj tonalitet, pa smo po grčkim pokrajinama dobili 
nazive ljestvica — jonska, dorska, eolska, lidijska, eolska itd. Grci su proučavali utjecaj tih 
ljestvica i skladanih melodija, pa su zaključili da glazba može oblikovati dušu, ali i 
proizvesti razorna raspoloženja. Stoga su sugerirali nadzor nad glazbom. Moć glazbe je 
ogromna: ona se ne obraća umu već podsvijesti, srcu čovjeka, pa ako čovjek nije dobro 
odgojeno biće glazba može razoriti njegov nervni i duševni sustav. U psihijatriji postoji 
disciplina koja se zove muzikoterapija i muzikoterapeuti/psihijatri imaju čak i svoje 
kongrese, a na jednom takvom kongresu sam i ja sudjelovao i čitao referat, na poziv 
jednog našeg čuvenog psihijatra, koji čita moje radove o glazbi i cijeni moju glazbenu 

djelatnost. Nema nikakve dvojbe da je glazba ključni element ustroja, ili rastroja društva, 
jer neposredno utječe na podsvijest društva: u svojoj knjizi “Hrvatska glazba i glazbenici" 
naveo sam da su već mudri Stari Kinezi prije par tisuća godina u svojoj prvoj enciklopediji 
naveli da propadaju oni narodi i države koji slušaju nećudorednu glazbu. U tzv. 
“modernom“" društvu tehno — glazbu, i razne oblike rock — glazbe trebalo bi zabraniti, jer je 
priroda tog zvuka divljačka, ritamski zaglupljujuća i duševno opasna, o čemu je lijepi broj 
spisa i knjiga objavio i bivši Papa Benedikt XVI., koji je izvrstan glazbenik i teoretičar 
glazbe. Budući da liberalizam zloupotrebljava glazbu za nadzor masa, stručna riječ ne 
može doći do izražaja i sve do pada sotonske prirode demokracije ništa se ne će moći 
promijeniti, dakle, sve dok taj demonski sustav ne propadne. 


Zanimljiva je Vaša misao o komunizmu kao o idealnom društvu za bogatu elitu tj, 
urotu bogatih naspram svih ostalih, zvuči kao oksimoron, ali daje odgovor na 
crvenu nit koja se provlači od 68. do Obame. Objasnite nam to pobliže? 


Još u prvoj polovici XIX. st. španjolski filozof povijesti Juan Donoso Cortes lijepo je 
objasnio da su tzv. “narodne revolucije" u pravilu plod novca privilegiranih klasa, čiji tribuni 
manipuliraju masama. Također je, kao visoki španjolski diplomat, iz obavještajnih izvora 
znao i naveo da iza svih ljevičarskih revolucija već u njegovu vremenu stoji — Britanski 
Imperij. On je predvidio anarhističko državno uređenje (komunizam) u kojem će biti 
provedena najužasnija i najkrvavija diktatura kakvu svijet nije vidio. A tko je projektirao 
komunizam? Masonski liberalizam! Komunizam je rođen i stvoren u Britaniji, a podržan i 
u Americi: britanska vladajuća masonska klasa uvidjela je da je komunizam najbrži put do 
uništenja i ovladavanja kršćanskim društvom i to je bio razlog za financiranje svih 
ekstremnih ljevičarskih pokreta i tim pitanjem su se pozabavili ozbiljni povjesničari (poput 
npr. R. Eppersona, ili C. Quigleya), koje najgluplji među ljudima nazivaju “teoretičarima 
urota", jer je to njihova samoobrana od intelektualne obaveze da se politički odnosi 
temeljito prostudiraju — na najdubljoj razini. Najlakše je vjerovati da se o svemu možemo 
dogovoriti i da ne postoji politički plan, koji će izigrati sve dogovore. 


Konačno u knjizi “Partijsko zlato" ruski KGBovac, pod pseudonimom Igor Bunič, među 
ostalim, opisuje i partijske zabave boljševika na kojima ovi dolaze odjeveni u otmjenu 
odjeću one građanske klase koju su pogubili i tako se stvorila nova i lažna elita, umjesto 
one odgojene i prave. Kako je to lijepo opisano u tiskanom izdanju “ZDnevno" i kod nas 
mi vidimo da je neprovođenje lustracije u Hrvatskoj dovelo do toga da lažna komunistička 
elita na sva radna mjesta dovodi svoje potomke, dok je prirodna konkurencija 
najsposobnijih u društvu u cijelosti onemogućena i isključena: dakle, komunizam je 
nedjelo bogatih i on stvara novu lažnu elitu u osvojenim zemljama, u kojima komunistički 
tajkuni/bogatuni i dalje održavaju svoje privilegije i vladaju prethodno podjarmljenom 
nacijom, a u suradnji s britanskom masonerijom, koja im je sve to omogućila — dok i njih 
prvom prilikom netko ne pomete. 


Započeo je trend ukidanja gotovine. Svaki čovjek na ovom planetu je i radnik i 
treba dobiti zasluženu plaću. Gospodar njegove plaće postaje banka, koja vrti 
virtualni novac. Možemo li reći s pravom da počinje novo robovlasničko društvo u 
koje ljudi ulaze čak dobrovoljno? 

Pa, stvarno smo već ušli u robovlasničko društvo, jer banke su postali virtualni gospodari 
čovjeka, pa se o nekoj kršćanskoj solidarnosti i uzajamnim obzirima propisanim od 
evanđelja uopće ne može govoriti. Bankarski sustav vladavine nad čovjekom je 
protukršćanski sustav, to je ozakonjenje zločinačkog sustava u kojem monetarne službe, 
koje su u normalnom društvu pomoćne i sporedne službe tog ljudskog društva, 
zahvaljujući korupciji političara koje provode bankari (o čemu imamo brojne afere po 
novinama, kad se nešto otkrije), predstavljaju stvarnu vlast nad životima. U katoličkoj vjeri 
kamatarenje je bilo zabranjeno i pripadalo je u velike grijehe. Danas o tome nema ni 
riječi. Umjesto da bude sredstvo novac je postao roba koja se naplaćuje zločinačkom 
kamatom! Bankari su ti koji odlučuju u koje će projekte ulagati, a to bi trebali činiti najbolji 
ljudi u naciji, uz podršku političara: političari cijelu državu zadužuju kod bankara umjesto 
da se bankari zadužuju kod države i traže dozvole za ulaganja koja ne bi bila u 
suprotnosti s interesima nacije i države, bankari odlučuju o tome hoće li novac biti 
virtualan ili papirni, a u stvarnosti država je ta koja bi im morala postaviti ograničenja radi 
zaštite sustava i sprječavanja isteka kapitala iz države. Zahvaljujući svemoći bankara 
preko noći bilo koja država može bankrotirati, može biti ispražnjena od SVIH novčanih 
sredstava i ta sredstva naprosto mogu preseliti u neprijateljsku državu, jer političari kao 
pijuni bankara uopće ne vode računa o nacionalnoj sigurnosti: nacionalna sigurnost 
prepuštena je neodgovornim pojedincima, koji su šefovi banaka. Amerika je već 
bankrotirana zemlja, njezin novac je bezvrijedan papir, ali zahvaljujući raznim lažnim 
transferima, nafti, ratnim pljačkama zemlje poput nekad bogate Libije itd, te lažnim 
pokrićima vrijednosti novca — nepostojeći kapital stalno dobiva virtualna pokrića. 


Što se tiče najavljivane provedbe potpune virtualnosti novca, to je ona opasna situacija u 
kojoj politički i vjerski nepodobna osoba više ne će moći ni trgovati ni kupovati, jer će u 
diktaturi nepodobnima biti nemoguće da posjeduju virtualni novac, a papirni (kao zaštita 
osobne slobode) više ne će postojati. Najgore od svega je to da će se za posjed 
virtualnog novca morati biti čipiran poput stoke na nekoj farmi, a to čipiranje ne će značiti 
samo kontrolu nad prihodima i političkom podobnošću osobe, već će značiti i nadzor na 
mislima, voljom i duhom osobe. To je onaj čuveni zagonetni “žig zvijeri", kojeg nam je Bog 
najavio po Objavi/Apokalipsi po Sv. Ivanu. 


Otkud tolika neosviještenost još uvijek kršćanskog Zapada u pogledu manipulacije 
korumpirane manjine političara, institucija i intelektualaca? 


Tragedija Zapada je utemeljena na cijelom nizu vjerskih slomova, a posebice na gubitku 
svjetskog rata centralnih sila 1918. g. Tijekom i nakon II. svjetskog rata komunisti su vrlo 
pažljivo poklali sve istaknute svećenike i istaknute katoličke intelektualce, posebno u 
Hrvatskoj, a masonerija je medijima i političkim djelovanjima kroz cijelo XX. st. gušila 
Katoličku Crkvu sve dok ju konačno nije i ugušila tj. ušutkala i navela na suradnju pod 
nedopustivim uvjetima. Tko u Crkvi danas ustrajno i žestoko prosvjeduje protiv civilizacije 
pederastije? Malo tko, umjesto da cijela Crkva neprekidno urgira i oštro prosvjeduje radi 
pederskih parada i drugih strahota. Crkva je ugušena, a pod utjecajem “modernista" ona 
je i izmijenila neke svoje tvrde stavove prema ljevici, koja je uvijek bila masonska. To 
govori samo za sebe. Vjernike masovno više nema tko obavještavati i usmjeravati kako 

da djeluju. Ono što se čini je sve nekako mlako i sramežljivo, ili uliznički, tako da se ne 
može govoriti o pravom duhovnom vodstvu Crkve Božje. Ima li Crkva Katoličku Stranku 
koja bi se baš tako zvala da zastupa pravu katoličku državu? Nema! Nema niti u jednoj 
državi! To je znakovito! Zašto? Zato jer se vrh predao “demokratskoj" stihiji, očekuje nešto 
odozdo, “demokratski", od naroda. A koja je armija dobila rat bez generala, koji joj 
zapovijeda? Mase treba voditi, one ništa ne će postići same od sebe. Crkva je pobjegla 
od odgovornosti pred Bogom, pobjegla je od vodstva, a kada nešto i napravi to je neki 
truli kompromis s demokratskom masonerijom. Tako se ne dolazi do izgradnje katoličkog 
društva, kakvo je ono bilo skoro dvije tisuće godina. 


Koja je uloga kršćanina u ovim odlučujućim vremenima, pasivno promatrati dok se 
ne izvrši Božja volja, ili je svaki kršteni, kako i sami u knjizi kažete, krštenjem 
pozvan na mesijanstvo? 


Kršćani se moraju organizirati i, kad sve zataji moraju preuzeti, da tako kažem, 
svećeničku odgovornost. Kada je masonerija u Meksiku počela provoditi teror nad 
katoličkom vjerom i cijelim stanovništvom, godine 1926. digao se oslobodilački pokret 
Kristerosa, koji je masoneriju do 1929. g. porazio, ali je mlakost crkvenog vrha prokockala 
dobivenu pobjedu, te su masoni nastavili vladati Meksikom do današnjeg dana. 
Posljedice su razorne: cijeli Meksiko je bačen u najmračniju bijedu. Kada je Crkva od 
masonerije masovno bila ubijana, spaljivana i progonjena, nakon tanke i sumnjive 
pobjede Staljinovih komunista na “demokratskim" izborima — u Španjolskoj se digao gen. 
Francisco Franco, budući svetac Kat. Crkve, koji je odlikovan od Pape Pija XII. Najvišim 
Odličjem Krista radi uspješnog spašavanja kat. Španjolske. Kada su u tzv. Kraljevini 
Jugoslaviji srbijanski žandari vršili teror i ubojstva hrvatskog stanovništva, a Srbi izveli 
pljačku nad cijelom Hrvatskom — u Hrvatskoj se digao Ustaški pokret da im se 
suprotstavi. Time želim reći da katolici moraju preuzeti odgovornost nad svojom 
sudbinom, onda kada je crkveno vodstvo zbunjeno, ošamućeno i ne zna što da radi. 
Povijesni primjeri pokazuju da u nekom trenutku Bog diže herojske katolike koji se 
ognjem i mačem suprotstavljaju sotoniziranom društvu, a takav primjer imamo već u 
srednjem vijeku s Ivanom Orleanskom, koju je doslovno vodio sam Bog, kada je 
kraljevstvo zatajilo, kada je Crkva zakazala. Pred neodgovornim vodstvima i u 
razbojničkim okolnostima netko mora preuzeti odgovornost i provesti sreću junačku — ali s 
Božjim blagoslovom. Drugačije ne ide. Američki katolici često ističu izreku “Katolici su 
rođeni za borbu", koju je u XIX. st. izrekao Papa Lav XIII. (1810.-1903.). | kada ne ide 
drugačije mora biti tako. 


Uloga UN -a u svijetu je da širi multikulturalnost, New Age i seksualne slobode svih 
vrsta, bajku o održivom razvoju itd. Na to ga obvezuje Rockefellerova zaklada i ona 
crvena nit superbogatih, ali što je sa Crkvom u svemu tome sa milijunima katolika? 
Vidimo već i sada pritiske svijeta na nju, no prema Vašim predviđanjima, što slijedi 
Crkvi? 


Kako smo već iz prethodnih izlaganja uvidjeli - Crkva je samljevena, baš tako kako je to u 
XIX. st. predvidio i opisao kat. filozof Juan Donos Cortes (+1853.). Ona je uvučena u 
masonski politički sustav koji ju neprekidno kleveče, napada, infiltrira se u nju i ucjenjuje 

ju na sve načine. Katolici su u međuvremenu pijani od masonske propagande, kojoj su 
povjerovali, jer nisu proučavali osobine svoje vjere i ne razlikuju istinu od laži, te 
uglavnom ne vide i ne razumiju što se događa, ili sve krivo povezuju. Dakle, u ovom 
trenutku dogodilo se nekoliko stvari: došlo je do dekristijanizacije Europe i svijeta, vjera 
se razvodnila, istina se zamutila, vlast je pala u ruke sotone i Crkva je svakako pred 
progonom: pederska civilizacija i Crkva nikako se ne mogu podnositi. Netko tu mora 
nastradati. Za početak će to biti Crkva, za kraj to će biti pederska civilizacija. Jer, Bog je 
ipak gospodar povijesti, Crkve, svijeta i svemira. 


Što učiniti s podvalama neprijateljskih agentura i negativne promidžbe, kao što se 
slučaj swastike na splitskom Poljudu? 


Zbog toga se ne treba previše uzbuđivati: neprijatelj na sve načine nastoji ocrniti i 
obezvrijediti katoličku Hrvatsku i pred svjetskom javnošću neprekidno izaziva ideološke 
zabune o podrijetlu i razlozima hrvatske političke borbe. Masoneriji je vrlo važno da pred 
kršćanskom svjetskom javnošću Hrvatska izgleda kao ideološki ekstrem, koji nema veze 
ni s vjerom ni s pravdom, pa stvarajući škandale i kažnjavajući Hrvatsku zbog poljudske 
swastike Hrvate nastoji izjednačiti sa rasističkom Srbijom, ili ih još prikazati kao nešto 
gore i od same četničke Srbije. Naime, slaže se mozaik za konačne svjetske obračune, a 
Hrvatskoj se kroz klevete nastoje oduzeti bilo kakvi budući saveznici u svijetu. No, što 
god bilo — naša snaga bit će Bog, ukoliko ćemo se u Njega uzdati. 


Što bi poručili čitateljima, što je ključno za pronalazak ISTINE, s obzirom na 
dezinformacije i 'medijski iskrojenu stvarnost' u kojoj živimo? 


Katolicima bih preporučio da se drže sakramenata i Crkve dok ih još ima. lako je Bog 
uvrijeđen sveukupnim stanjem u Crkvi i oko Crkve sakramenti su važeći. To preporučam 
zato jer Bog prosvjetljuje i vodi svaku dušu, a to može činiti samo putem sakramenata i 
putem molitve. Zato molite i držite se temeljnih okvira koje vodi Bog. Uz to potrebno je 
čitati pametne knjige, ali nikako ne knjige ljevičara, jer je to gubitak vremena. Knjige iz 
povijesti i katoličke filozofije temelj su razumijevanja svijeta u kojem živimo, a Internet i 
novine tek su pomoćno sredstvo s kojim ćemo moći razumjeti što se događa upravo 
sada, ali samo pod uvjetom da smo prije toga bili načitani i da smo donekle postali 
obrazovani, suobličeni istini. Izvan tih okvira pojedincu ništa ne će biti sasvim jasno. 


Autor: Zrinka Kasapić/dnevno.hr 


7/7 


